**LESNÍCKA HYMNA...**

1.  Tak ako švárna dievčina s červenýma lícama,
     je naša stará horáreň, čo stojí pod horama.
     [:Tam sa slnko nemračí, nemračí
     tam veselo žijú si zelenáči.
     Spev a radosť ozýva sa po horách dolinama.:]

2.  Celý deň po hore blúdia a službu si konajú,
     zelená krv v žilách prúdi, radi sa zabávajú.
     [:V krčmičke sa schádzajú, schádzajú
     na starosti pri vínečku zabúdajú,
     flintu, fajku, ferbľu, fľašku, frajárky ovládajú.:]

3.  Veselo sa dievča tvári, srdce jej bije zvoľna.
     Keď sa zrazu pred ňou zjaví zelená uniforma.
     [:Srdce sa jej otvára, otvára
     šťastná sa cíti v náručí horára.
     Lež, tá láska nie je stála, čo kvitne pod horama.:]

4.  Keď sa už k večeru chýli, všetko vtáctvo usína.
     Keď do večerného ticha ozve sa mandolína
     [:Tam sa slnko nemračí, tam veselo žijú si zelenáči.
     Spev a radosť ozýva sa po horách dolinama.:]